Аддзел адукацыі, спорту і турызму

Гомельскага раённага выканаўчага камітэта

Дзяржаўная ўстанова адукацыі “Галавінская сярэдняя школа”

Рэспубліканскі конкурс на лепшы праект па арганізацыі шостага школьнага дня

Намінацыя “Гадуем патрыётаў Беларусі”

**Праект**

**па арганізацыі даследчай дзейнасці вучняў,**

**накіраванай на вывучэнне звычаяў і традыцый вёскі Галавінцы,**

**“КАРАНІ НАШАЙ ДУХОЎНАСЦІ”**

**як сродак выхавання грамадзянскасці і патрыятызму**

**падрастаючага пакалення**

З вопыту работы

Чырковай Алены Мікалаеўны,

настаўніка беларускай мовы

і літаратуры

дзяржаўнай установы адукацыі

“Галавінская сярэдняя школа”

Адрас: в. Галавінцы

тэл. 8 (0232) 93 63 42

e-mail: [golovinzschool@mail.ru](mailto:golovinzschool@mail.ru)

в. Галавінцы, 2015

**Змест**

|  |  |  |
| --- | --- | --- |
|  | Уводзіны ……………………………………………………… | 3 |
| І. | З вопыту работы………………………………………………. | 5 |
| ІІ. | Праект “Карані нашай духоўнасці”………………………….. | 6 |
|  | 2.1 Апісанне праекта “Карані нашай духоўнасці”………….. | 6 |
|  | 2.2 Дзейнасць аб’яднання па інтарэсах “Спадчына” ………. | 9 |
|  | 2.3 Этапы даследчай работы у рамках праекта……………... | 10 |
| ІІІ. | Вынікі праекта “Карані нашай духоўнасці”……………….. | 12 |
|  | 1 Фальклорны каляндар вёскі Галавінцы………………….... | 11 |
|  | 1.1 Зіма…………………………………………...................... | 12 |
|  | Гульня “Памярла наша Мальвіна”…………………………... | 13 |
|  | 1.2. Вясна……………………………………………………… | 13 |
|  | 1.3 Лета………………………………………………………… | 14 |
|  | Пятроўка (Куменне)…………………………………………... | 14 |
|  | 1.4 Восень……………………………………………………… | 15 |
|  | 2. Сямейна-абрадавы фальклор……………………............... | 15 |
|  | 3.Песенная спадчына………………………………………..... | 17 |
|  | 4. Пазаабрадавы фальклор. Казка-легенда “Дзеўкіна гора”.. | 18 |
| ІV. | Заключэнне……………………………………………………. | 18 |
|  | Спіс літаратуры……………………………………………….. | 20 |
|  | Дадатак ………………………………………………………... | 21 |

**Уводзіны**

Выхаванне падрастаючага пакалення заўсёды з’яўлялася адным з важнейшых фактараў эфектыўнага развіцця грамадства і дзяржавы, а таксама залогам яго росквіту і дабрабыту. Адной з прыарытэтных задач сучаснай адукацыі з’яўляецца выхаванне ў моладзі павагі да гістарычнай і духоўнай спадчыны свайго народа, беражлівых адносіны да народнай памяці, нацыянальна-культурных традыцый, да тых людзей, хто сваёй творчасцю абагаціў нацыянальную і агульначалавечую культуру.

Уключэнне моладзі ў грамадска-карысную сацыяльную дзейнасць з мэтай фарміравання актыўнай грамадзянскай пазіцыі і атрымання вопыту канструктыўнага вырашэння сацыяльных праблем сёння з’яўляецца адной з актуальныз задач выхавання навучэнскай моладзі. Удзел навучэнцаў ў рэалізацыі сацыяльных праектаў з’яўляецца адной з эфектыўных форм грамадзянска-патрыятычнага выхавання. І сацыяльны праект, і традыцыйны школьны сход можна пераўтварыць у рэальную справу, калі прадаставіць дзецям магчымасць праявіць ініцыятыву, а таксама прадаставіць неабходныя рэсурсы, забяспечыць педагагічную падтрымку [ 1 ].

Усё гэта знаходзіць адлюстраванне ў сістэме выхаваўчай работы дзяржаўнай установы адукацыі “Галавінская сярэдняя школа”. Вывучэнне, пошук, захаванне мясцовага каларыту асабліва актуальна ў нашай школе. Галавінская сярэдняя школа размешчана за шэсць кіламетраў ад горада Гомеля. Горад літаральна “падмінае” пад сябе вёскі, якія знаходзяцца ў мікрараёне школы. Паступова страчваюцца народныя традыцыі, усё больш жыхароў далучаюць сябе да гараджан. Узняцце прэстыжу роднай вёскі, паказ перавагі сялянскага жыцця - гэтую задачу ставіць перад сабой педагагічны калектыў. Арганізацыя работы ў шосты школьны дзень спрыяе найбольш эфектыўнаму яе рашэнню.

Чаму менавіта вусная народная творчасць стала асновай выбару накірунку нашага праекта? Таму што:

**Вусная народная творчасць**гэтак жа старая, як і само чалавецтва. Нарадзіўшыся адначасна са з’яўленнем чалавека як мыслячай істоты, вусная народная творчасць расце, развіваецца, ускладняецца разам з узростам, развіццём і ўскладненнем чалавечага духу. Народная творчасць жыве датуль, пакуль жыве народ …

**Вусная народная творчасць** – важнейшая частка культуры народа – надзвычай захавалася не толькі ў памяці беларусаў, але і ў актыўным бытаванні, адыграла вялікую ролю ў фарміраванні нацыянальнай самасвядомасці, яна плённа ўплывае і сёння на працэсы нацыянальнага адраджэння.

**Вусная народная творчасць** – важнейшая і неад’емная частка духоўнай культуры чалавецтва [ 2 ].

Як паказвае практыка - тое, што асабіста кранаецца дзіцяці, у першую чаргу зацікавіць яго і будзе стымулам для правільнага выбару сваёй сцяжынкі ў жыцці . Пры дапамозе рэалізацыі праектнай ідэі вывучэння і даследавання каранёў сваёй духоўнасці становіцца магчымым выхоўваць нашу моладзь як сапраўдных патрыётаў сваёй малой і вялікай Радзімы.

Прывіццё вышэй адзначаных маральных якасцяў, жыццёвых прынцыпаў садзейнічае сацыяльнаму самаўдасканаленню асобы, развіццю патрэбных на працягу ўсяго жыцця чалавека навыкаў і маральных перакананняў.

**ІІ. Праект “Карані нашай духоўнасці”**

**2.1 Апісанне праекта “Карані нашай духоўнасці”.**

З мэтай укаранення развіццёвага навучання ва ўстановах адукацыі краіны сучасная дыдактыка прапануе выкарыстоўваць у працы педагогаў праектную тэхналогію. Рэалізацыя праекта “Карані нашай духоўнасці” адбываецца ў шосты школьны дзень. Прычыны:

* вызваленне ад вучэбных заняткаў;
* больш вольнага часу;
* дапамога бацькоў і інш.

Поўная назва праекта – “Карані нашай духоўнасці”

Стадыя развіцця праекта – дзейнічае ў цяперашні час

Мэта праекта:

выхаванне пачуцця патрыятызму і духоўных каштоўнасцей вучняў праз далучэнне іх да даследчай дзейнасці , накіраванай на адраджэнне мясцовых звычаяў і традыцый.

Задачы праекта:

1. стымуляваць пошукавую дзейнасць вучняў па вывучэнні асаблівасцей рэгіёна, па адраджэнні мясцовых звычаяў і традыцый;
2. правесці даследаванне культурных і гістарычных асаблівасцей вёскі Галавінцы;
3. стварыць электронны архіў “Ад прадзедаў спакон вякоў…” і энцыклапедыю вёскі Галавінцы.

Мэтавыя групы праекта:

1. вучні 5-11 класаў, члены аб’яднання па інтарэсах “Спадчына”;
2. педагагічны калектыў, бацькі вучняў;
3. жыхары вёскі Галавінцы.

Перыяд здзяйснення праекта:

з верасня 2013года па май 2015 года

Прагназуемыя вынікі праекта:

1. сістэматызаванне матэрыялаў па гісторыі і па трыдыцыях вёскі Галавінцы;
2. набыццё вучнямі навыкаў даследчай дзейнасці;
3. стварэнне энцыклапедыі вёскі Галавінцы, электроннага архіва “Ад прадзедаў спакон вякоў…”;
4. адраджэнне мясцовых звычаяў і традыцый;
5. распаўсюджванне даследчай дзейнасці вучняў сярод жыхароў вёскі Галавінцы.

У рэалізацыі праекта прымаюць удзел вучні 5-11 класаў, члены аб’яднання па інтарэсах “Спадчына”, педагагічныя работнікі, бацькі вучняў, жыхары вёскі Галавінцы. Вядзецца пошукавая дзейнасць па выяўленню духоўных і гістарычных асаблівасцей рэгіёна. Праводзяцца рэгулярныя прэзентацыі сабраных матэрыялаў на розных школьных мерапрыемствах (даследчыя канферэнцыі, тыдзень беларускай мовы і літаратуры і інш.). Арганізавана работа аб’яднання па інтарэсах “Спадчына” па адраджэнні і прапагандзе народных традыцый, нацыянальных рамёстваў і промыслаў у супрацоўніцтва з іншымі аб’яднаннямі па інтарэсах школы: “Рукадзелле”, “Разьба па дрэве”, “Юныя краяведы”, “Інфамышка”. Удзельнікі праекта працуюць над стварэннем энцыклапедыі вёскі Галавінцы, электроннага архіва “Ад прадзедаў спакон вякоў”, адноўлена гульня “Памярла наша Мальвіна”, свята “Куменне”, казка-легенда “Дзеўкіна гора”

Пры падборы тэмы удзельнікі праекта арыентаваліся на праблему страты народных традыцы. Узнікла патрэба узняцць прэстыж роднай вёскі, паказаць перавагу сялянскага жыцця.

Па працягласці наш праект доўгатэрміновы (працягвае працаваць зараз), тып - змешаны (пераважае даследчы тып, але выкарыстоўваюцца элементы практыка-арыентаваныя, творчыя, ролевыя), па структуры: складаецца з некалькіх міні-праектаў:

1. “Гісторыя вёскі Галавінцы” – 2013 год;
2. “Галавінская Свята-Пакроўская царква” – 2013 год;
3. “Казка-легенда “Дзеўкіна гора” – 2013 год;
4. “Песенная спадчына вёскі Галавінцы. Хор калгаса імя Варашылава” – 2014 год;
5. “Мянушкі вёскі Галавінцы” – 2014 год;
6. Гульні, абрады і звычаі маёй вёскі :

* звычай “Парыць свах” (вяселле) – верасень-снежань 2014 год;
* гульня “Памярла наша Мальвіна” – студзень 2014 год;
* “Куменне” – чэрвень-ліпень 2015 год;

1. “Старажытныя будынкі вёскі Галавінцы” – 2015/2016 навучальны год (дзейнічае зараз).

У выніку акрэслілася мадэль рэалізацыі праекта (дадатак 1), а разам з гэтым была распрацавана і мадэль педагагічнай дзейнасці кіраўніка праекта Чырковай А.М. (дадатак 2).

**2.2 Дзейнасць аб’яднання па інтарэсах “Спадчына”**

У працэсе рэалізацыі праекта стала мэтазгодным акрэсліць кола аднадумцаў. Ім сталі члены школьнага аб’яднання па інтарэсах “Спадчына”, у якім задзейнічаны вучні 5-11 класаў дзяржаўнай установы адукацыі “Галавінская сярэдняя школа”.

Аб’яднанне “Спадчына” працуе таксама ў шосты школьны дзень. Асноўны від дзейнасці – даследаванне. Яго праграма накіравана на стварэнне сістэмы навучання традыцыйнай мастацкай творчасці. Тэматыка і змест заняткаў аб’яднання будуюцца на аснове каляндарна-абрадавага і пазаабрадавага фальклору, а таксама супастаўлення яго з агульным фальклорам беларусаў. Формы работы розныя:

* інтэрв’ю з вяскоўцамі (запіс інфармацыі на дыктафон ці іншыя падручныя сродкі);
* фатаграфаванне цікавых мясцін;
* складанне сцэнарыяў, пастаноўка іх на сцэне і інш.

Праграма распрацавана так, каб вучні маглі атрымаць комплексныя веды па розных накірунках: вусна-паэтычная творчасць, сцэнічнае майстэрства, асновы даследчыцкай працы.

Веды па фальклоры замацоўваюцца ў час святаў каляндарна-абрадавага цыкла, сцэнарыі якіх з’яўляюцца вынікам уласных экспедыцыйных даследаванняў, фальклорных запісаў (прадуктам праекта). Вучні набываюць веды аб асноўных традыцыйных святах беларусаў, аб існаванні міфалагічных багоў і духаў, атрымліваюць навыкі даследчай дзейнасці, цікавяцца гісторыяй і традыцыямі роднага краю.

У час рэалізацыі праекта нашы навучэнцы :

1. вывучаюць каляндарна-абрадавы цыкл беларусаў;
2. атрымліваюць навыкі сцэнічнага майстэрства, прымаюць удзел у складанні сцэнарыяў і іх пастаноўцы;
3. набываюць навыкі даследчай дзейнасці па зборы фальклорных матэрыялаў у сваёй мясцовасці.

**2.3. Этапы работы ў рамках праекта:**

Збор мясцовага фальклору толькі на першы погляд здаецца простым. Ад самага пачатку набытая інфармацыя праходзіць глыбокую сістэматызаваную апрацоўку. На працягу рэалізацыі праекта былі вызначаны наступныя этапы даследавання:

**І этап: Падрыхтоўчы.**

На гэтым этапе было праведзена анкетаванне вучняў 5-11 класаў, з мэтай выяўлення кола інтарэсаў падлеткаў, узроўню іх выхаванасці, тэматыкі існуючых праблем, якія патрабуюць вырашэння.

**ІІ этап: Асноўны.**

Пасля выяўленых праблем і выбранай тэмы праекта удзельнікамі быў распрацаваны свой алгарытм правядзення даследчай часткі рэалізацыі праекта:

**1. Уводны этап.**

Вучні знаёмяцца з літаратурай, атрымліваюць неабходныя тэарэтычныя веды: разглядаюць асаблівасці тых або іншых традыцый беларускага народа, вучацца размяжоўваць каляндарна-абрадавы, сямейна-абрадавы і пазаабрадавы фальклор. Адбываецца падрыхтоўка да збору інфармацыі.

**2. Навуковы этап.**

На гэтым этапе дзеці вучацца праводзіць даследаванне (збіраць інфармацыю). Тут немалаважна ўлічваць наступныя моманты:

* мэта даследавання;
* падрыхтоўка сродкаў для запісу інфармацыі (дыктафон, відэакамера, фотаапарат і іншыя);
* месца даследавання;
* пошук інфарматара;
* знаёмства з інфарматарам;
* інтэрв’ю з інфарматарам .

**3 . Даследчы этап.**

Асноўны этап. Выкарыстанне набытых навыкаў на практыцы (збор інфармацыі).

1. **Этап апрацоўкі.**

Апрацоўка атрыманага матэрыялу. (Праслухоўванне, абмеркаванне, выяўленне мясцовых асаблівасцей, параўнанне іх з агульнымі хрэстаматыйнымі зборнікамі фальклору)

1. **Выніковы этап.**

Сістэматызацыя матэрыялу. Складанне сцэнарыяў (калі гэта неабходна), падрыхтоўка прэзентацый, афармленне даследчых работ, дэманстрацыя ў школе, удзел у раённых конкурсах, фестывалях, канферэнцыях.

**ІІІ. Заключны.**

На заключным этапе плануем выпусціць зборнік адноўленых традыцый і звычаяў вёскі Галавінцы.

**Формы дзейнасці:**

У рабоце з вучнямі выкарыстоўваю наступныя формы дзейнасці:

* гульні ;
* конкурсы, віктарыны;
* хвіліны творчасці (сачыненні, малюнкі, прэзентацыі);
* сустрэчы з цікавымі людзьмі;
* дыскусіі;
* экскурсіі, экспедыцыі;
* работа з бацькамі.

Увесь набыты і апрацаваны матэрыял мае выгляд своеасаблівага фальклорнага календара і размяшчаецца ў нашай школьнай “Энцыклапедыі вёскі Галавінцы”, якая з’яўляецца адным з прадуктаў нашага праекта.

**ІІІ. Вынікі праекта “Карані нашай духоўнасці”**

**1. Фальклорны каляндар вёскі Галавінцы.**

У выніку супрацоўніцтва вучняў Галавінскай сярэдняй школы з жыхарамі вёскі Галавінцы быў створаны своеасаблівы фальклорны каляндар, які выкарыстоўваецца на вучэбных занятках па беларускай мове і літаратуры, гісторыі Беларусі, на класных гадзінах, школьных мерапрыемствах, тэматычных выставах.

**1.1 ЗІМА**

Не сакрэт, што народнае слова - гэта вынік пачуццяў чалавека пад уплывам розных жыццёвых абставін. Нярэдка слова лілося з вуснаў сялян у час працы ў полі. Земляробства – асноўны занятак беларусаў. Любы каляндар пачынаецца з зімовага месяца – студзеня. А наш фальклорны – з Каляд. Гэтае свята самае вядомае і чаканае для ўсіх беларусаў у зімовы час. Усё, што звязана з ім, неабыякава і для вучняў нашай школы: Ражаство Хрыстова, “Шчодрыкі”, Засяванне (Стары Новы год). Асабліва вабяць гульні , якімі раней бавілі свой вольны час вяскоўцы. Перш чым заняцца даследаваннем гульняў нашай мясцовасці, мы звярнуліся да навуковай літаратуры. Падмуркам любога даследавання павінна з’яўляцца гісторыя ўзнікнення аб’екта, які трэба даследаваць. З кожным годам скарбонка беларускай гульні ўзбагачаецца. Свой уклад унесла і наша школьная “Спадчына”. Мы даследуем гульні Гомельшчыны, а дакладней - вёскі Галавінцы. У нашай асабістай скарбонцы : “Сованкі”, “Хованкі”, “Гульня ў папа”, “Клёк” і іншыя. Найбольш падрабязна спынюся на адной з іх.

**Гульня “Памярла наша Мальвіна”**

Успамінамі аб тым, як калісьці гулялі ў “Мальвіну”, падзялілася інфарматар вёскі Галавінцы Кацярына Цярэнцьеўна Саланкова (1904г. нараджэння) У нашу вёску з мэтай збору фальклору наведаўся рэжысёр народных святаў М.Ф. Макарцоў. Ён у другой палове 80-х гадоў зрабіў аўдыёзапіс гульні. Падзяліўся ім з бібліятэкарам. падчас аднаго са сваіх наведванняў атрымалася пазнаёміцца з гэтым запісам.

Праводзілася гульня “Памярла наша Мальвіна” ў першы дзень Ражаства. Збіраецца гурт маладых дзяўчат і хлопцаў. З гурту выбіраюць дзяўчыну на ролю Мальвіны і мужчыну на ролю яе мужа. Астатнія калядоўшчыкі апранаюцца хто як: дзякі, чэрці, цыгане, жывёлы і іншыя. Падышоўшы да хаты, адна з жанчын гурту калядошчыкаў звяртаецца да гаспадароў: “Пусціце Мальвіну згуляць!” (дадатак 3)

Гульня “Памярла наша Мальвіна” ўжо даўно забытая ў Галавінцах. Нашай задачай стала яе аднаўленне і ўкараненне ў нашай мясцовасці. Мы пайшлі па вёсцы, заходзілі ў розныя хаты. Жыхары сустракалі калядоўшчыкаў вельмі гасцінна, але пра тое, што гульня бытавала тут раней, ведалі не ўсе. Вельмі важна, што маладое пакаленне не толькі цікавіцца побытам сялян, але яшчэ спрабуе даць новае жыццё даўно забытаму старому.

**1.2 ВЯСНА**

Беларускі фальклор вельмі насычаны цікавымі прыкметамі, павер’ямі прыказкамі, прымаўкамі. Так, напрыклад, увесну перад Вялікаднем на Вербную нядзелю, людзі нясуць з царквы пасвячоную вярбу дадому. Усіх дамашніх ці таго, хто сустрэнецца па дарозе, б’юць па спіне гэтай вярбой і прыгаворваюць:

“Вярба б’е, не я б’ю. Хінця ў лес – здароўе ў косці!”

Падобныя словы мовяць шмат дзе ў Беларусі, але ў залежнасці ад мясцовых гаворак гучаць яны па-рознаму. У адным выпадку адрозніваецца тэкст, у другім – тон і тэмп, якім прагаворваюцца словы. У нас у Галавінцах – гэтыя словы не прагаворваюцца, а нібы спяваюцца. Прыемна, што падобная з’ява актуальная і ў наш час. Кожны год у вёсцы нясуць свяціць вярбу, каб потым прынесці яе ў сям’ю, сказаць чароўныя словы як запрашенне здароўя блізкім людзям. Нават кожнае дзіця ў Галавінцах ведае гэтую традыцыю.

**1.3 ЛЕТА**

**Пятроўка (Куменне)**

Адраджэнне звычаю “Куменне” ў вёсцы Галавінцы адбылося ў 2015 годзе. Кожны год 12 ліпеня галавінчане накіроўваюцца ў Свята-Пакроўскую царкву, каб адзначыць Дзень Святых Пятра і Паўла.

У народзе свята называюць Святам Пятра і Паўла, а прасцей – Пятроўка. Лічылася, што пасля Пятра лета ідзе на спад. “Прыйшоў Пятрок – апаў лісток.” Пасля службы ў царкве людзі да поўдня працуюць, потым пякуць пірагі, а вечарам кумяцца. Кумы збіраюць яйкі, жараць іх, у гульні гуляюць ды песні спяваюць. Намі быў складзены сцэнарый свята (дадатак 4). У ім сустракаецца дзве народныя песні. Трэба заўважыць, што песня “Кума, мая кумачка”, сустракаецца і ў іншых рэгіёнах краіны. А вось другая “Хто ідзе?..” невядомая. Ёсць падстава меркаваць, што яна спяваецца ў Галавінцах і, магчыма, сустракаецца ў бліжэйшых вёсках.

Пастаноўка свята неаднойчы адбывалася на школьнай сцэне, з’яўлялася ў праграме фальклорных фестываляў раёна і вобласці. А самае галоўнае, “Куменне” мы адрадзілі зноў, пакзалі ўсім жыхарам Галавінцаў 12 ліпеня на свяце іх роднай вёскі. Галавінчане, якія памятаюць гэтую традыцыю, з задавальненнем успомнілі яе, а больш маладое пакаленне даведалася пра тое, як можна “куміцца”. Свята вёскі Галавінцы, традыцыйна стала адзначацца іменна 12 ліпеня.

**1.4 ВОСЕНЬ**

Восень у нашым календары будзе паказана праз “Багач” і прыстольнае свята “Пакроў”, якое адбываецца штогод 14 кастрычніка. Апошняе мае свае рэгіянальныя асаблівасці. Цікавай асаблівасцю з’яўляецца нашэнне абраза “Пакравоў Прасвятой Багародзіцы” вакол царквы і па ўсёй вёсцы. Над гэтай часткай праекта мы працуем зараз. У выніку будзе складзены сцэнарый свята, далей плануецца яго аднаўленне і ўкараненне ў вёсцы.

**2. Сямейна-абрадавы фальклор**

Несумненна, галоўнейшымі святамі ў жыцці вяскоўцаў з’яўляюцца сямейныя. Цудоўна, што і зараз многія традыцыі бытуюць у народзе.

Сямейная абраднасць ахоплівае найбольш важныя вехі ў жыцці чалавека – нараджэнне, вяселле, провады ў войска, перасяленне ў новую хату, пахаванне і і памінанне нябожчыка – якраз усе тыя моманты, якія былі найбольш значнымі і адказнымі, пэўнай мяжой на жыццёвым шляху. І хоць яны абгрунтаваны практычнай неабходнасцю, іх змест у асноўным напоўнены клопатам аб прадаўжэнні чалавечага роду, здаровым развіцці будучага патомства.

Вельмі добрай падтрымкай у гэтай галіне з’яўляецца дзейнасць нашага аб’яднання. Дзеці знаёмяцца з традыцыямі, абрадамі і звычаямі, якія бытуюць у іх сем’ях. Прыемна адзначыць, што бацькі з’яўляюцца інфарматарамі. Рабяты з павагай адносяцца да іх расказаў і меркаванняў.

“Спадчынцамі” сабрана вялікая колькасць фотаздымкаў і відэаматэрыялаў пра сямейнае свята “Вяселле”. Выяўлена, што ў вёсцы па сёняшні дзень бытуюць такія звычаі як “Паранне свах”, “Куры”.

Свята не патрабуе аднаўлення, так як яно не знікла з побыту вяскоўцаў і вяселле праходзіць традыцыйна без змен.

**3. Песенная спадчына**

Святы, якія адзначаны вышэй, заўсёды суправаджаюцца песняй. Народная песня прыйшла да нас з глыбокай старажытнасці. На працягу сваёй доўгай гісторыі яна служыла чалавеку, выконваючы пэўную грамадска-сацыяльную і эмацыянальную функцыі, была яму жыццёва неабходна на розных этапах гістарычнага існавання. Народная песня жыла, развівалася, надзейна і беражліва захоўвалася, перадавалася з пакалення ў пакаленне. Што датычыцца функцый песень, то яны, як даказана фалькларыстыкай, не былі пастаяннымі, а змяняліся адпаведна інтарэсам і патрабаванням грамадскага жыцця чалавека ў самай цеснай сувязі з яго дзейнасцю.

Вывучэнне песеннай спадчыны з’яўляецца неад’емнай часткай у фарміраванні такіх маральных якасцяў як чуласць, дабрыня, спачуванне да чужога гора і радасці. Актыўны ўдзел вучні прымалі ў даследаванні песеннай спадчыны сваёй вёскі. Аказалася, што ў Галавінцах яна вельмі значная.

Шырокай папулярнасцю ў былыя гады карыстаўся хор калгаса імя Варашылава. Ён стаў вядомы далёка за межамі раёна, а пазней і рэспублікі. Рад песень быў запісаны і трансліраваўся па радыё. (дадатак 6)

Наша задача – адрадзіць былое гучанне песень з рэпертуару хора. Вучні развучваюць тэксты песень, збіраюць экспанаты ў этнаграфічны куток нашай школы (адзенне беларусаў сярэдзіны 20 стагоддзя). Атрымалася знайсці 5 арыгіналаў камплектаў адзення. У выніку жадаем атрымаць сапраўдную харавую капэлу.

У час працы над песеннай спадчынай вёскі Галавінцы рабяты мелі магчымасць рэалізаваць розныя ўменні і навыкі. Хлопчыкі і дзяўчынкі прымяняюць свае навыкі работы з камп’ютарам – гэта кап’ютарная апрацоўка аўдыё і відэазапісаў. (электронны дадатак “Песні мёй вёскі”).

Вучні сістэматызуюць набытыя матэрыялы, робяць прэзентацыі сваіх праектаў, электронныя архівы. Работа з камп’ютарам робіць нашу работу яшчэ больш цікавай. Дзеці маюць магчымасць выкарыстоўваць подых мінулага ў рамках сучаснасці.

* 1. **Пазаабрадавы фальклор. Казка-легенда “Дзеўкіна гора”**

Апошні час вучні працавалі над міні-праектам “Казка-легенда “Дзеўкіна гора”. Казку расказвалі ў Галавінцах, Ярохаве і Прыазёрным. Усе гэтыя населеныя пункты знаходзяцца побач. У аснову сюжэта твора пакладзены сацыяльна-бытавыя і чарадзейныя элементы. Інфарматарамі на працягу ўсёй нашай дзейнасці было 42 жыхары вёскі, але самымі цікавымі звесткамі падзяліліся толькі тры інфарматары. Амаль усе яны апавядалі казку па-рознаму, але сутнасць яе была аднолькавай. Па словах інфарматараў быў складзены сцэнарый казкі . (дадатак 5)

У ёй разглядаюцца духоўна-этычныя праблемы (дзяўчына, што ўсё жыццё пражыла з бацькамі, якія ўсё маглі даць сваёй дачцэ, не разумела значэнне слова “гора” і па свайму глупству і гонару знайшла яго). Вядзецца паралель багацтва з бяднотай. У канцы казкі простая дзяўчына набывае шчасце, а дачка багатых паноў застаецца ў служанкі.

Незвычайным паказалася яшчэ тое, што мы прывыклі да таго, што звычайна ў казках засынае дзяўчына, а тут – малады прыгожы пан. Казка мае сваю структуру: завязку (дзе мы знаёмімся з багатымі панамі і беднай сялянскай сям’ёй), якая паступова пераходзіць у развіццё дзеяння (дзяўчына збіраецца шукаць сабе гора, трапляе ў незвычайны горад і спрабуе ажывіць маладога пана), кульмінацыю (простая дзяўчына шкадуе багатую сяброўку, дачытвае апошні лісцік і згаджаецца стаць жонкай хлопцу) і развязку (гора, якога так шукала сабе паненка, было знойдзена).

Сам твор, невялікі па сваім аб’ёме, але мае павучальны характар. Настрой усёй казкі незаўважна адносіць нас у сярэднявечча. У некаторых момантах адчуваеца нейкі сум і нават жах, калі дзяўчына трапляе ў “мёртвы горад”. Водар “гора” адразу прасякае наскрозь і ўзнікае адчуванне таго, што прыдумалі яе, можа быць, і не проста так. Магчыма, штосьці падобнае і на самой справе магло адбыцца. Раней было шмат хвароб, якія нельга было вылечыць, шмат людзей памірала, але адзін з выпадкаў мог мець больш аптымістычны вынік, і народ, як гэта прынята ў вуснай народнай творчасці, дадаў свайго каларыту і стаў павучальным для маладых неразумных дзяўчын. Але гэта ўсё здагадкі, фантазіі, таямніцы нашага мінулага…

**ІV. Заключэнне**

Культурна-гістарычныя традыцыі народа з’яўляюцца адным з вытокаў фарміравання зместу маральнага выхавання ў школе. Такі від дзейнасці дае падставу меркаваць, што дзеці на пачатку свайго жыцця атрымліваюць тое неабходнае, без чаго не можа існаваць звычайны чалавек: без любові да Радзімы, да свайго роднага куточка, сваёй хаты.

Работа па зборы, вывучэнні і прапагандзе народных традыцый стала асновай выхавання ў вучняў неабыякавых адносін да народнай спадчыны, а таксама лёсу вялікай і малой радзімы, якія адчулі значымасць сваіх намаганняў. Пранікліся тым, што раней імі было незаўважана. Звычайная вёска, звычайныя жыхары, звычайная рака, палі і лугі. “Усё гэта,-- як казалі рабяты,-- раней было не такім таемным, цікавым, жаданым, незвычайным”.

У выніку работы над праектам актывізаваўся працэс супрацоўніцтва вучняў з насельніцтвам вёскі, сабраны і сістэматызаваны матэрыял па яе гістарычных і традыцыйных асаблівасцях, актывізавалася і папулярызавалася даследчая дзейнасць вучняў па выяўленні асаблівасцей рэгіёна, назапашаны матэрыял па арганізацыі пошукавай і даследчай дзейнасці (тэарэтычны і практычны), аформлены тэматычныя папкі, якія знаходзяць прымяненне ў вучэбнай (уроках) і выхаваўчай рабоце (інфармацыйных, класных гадзінах, мерапрыемствах), распрацаваны маршрут пахода “Мой край”. Арганізавана работа аб’яднання па інтарэсах “Спадчына” па адраджэнні і прапагандзе народных традыцый, нацыянальных рамёстваў і промыслаў у супрацоўніцтве з іншымі аб’яднаннямі па інтарэсах школы: “Рукадзелле”, “Разьба па дрэве”, “Юныя краяведы”, “Інфамышка”. Удзельнікі праекта працуюць над стварэннем энцыклапедыі вёскі Галавінцы, электроннага архіва “Ад прадзедаў спакон вякоў”, адноўлена гульня “Памярла наша Мальвіна”, свята “Куменне”, казка-легенда “Дзеўкіна гора”.

Паспяховымы аказаліся нашы намаганні па прывабліванню мясцовых жыхароў да ўдзелу ў нашым праекце. Колькасць неябыякавых да нашай работы галавінчан за 2013 – 2015 год значна павялічылася. Жаданне дзяцей шукаць новае і даносіць яго да сучаснага пакалення не згасае. Удзельнікі праекта сцвярджаюць: “Толькі са звароту да памяці мінулага магчыма пачаць пошук будучага”.Пад гэтым дэвізам мы працуем сёння. Гэта пацвярджае павышэнне ўзроўню выхаванасці вучняў Галавінскай сярэдняй школы. (дадатак 8).

Праведзеныя даследаванні паспяхова выкарыстоўваюцца вучнямі ў складанні розных конкурсных работ у рамках акцыі “Жыву ў Беларусі і тым ганаруся”. Быў прадстаўлены вялікі даследчы матэрыял ў кнізе, зробленай сваімі рукамі “Сем цудаў вёскі Галавінцы” (дадатак 9). Туды ўвайшлі часткі амаль усіх даследчых прац (міні-праектаў).

Матэрыялы нашых набыткаў размяшчаюцца ў школьным этнаграфічным кутку.

Культурныя традыцыі беларускага народа – гэта спрадвечная крыніца народнай памяці, часцінка нашага духоўнага жыцця. Як і ў мінулыя часы, яе надзённасць відавочная. Гэта аснова фарміравання і складання агульнанацыянальнай культуры. Пакуль мы зможам падтрымліваць народную традыцыйную культуру – будзе жыць і не згасне жывое слова нашага народа, спрадвечныя крыніцы жыватворных сіл і жыццёвай мудрасці.

Такім чынам, праект “Карані нашай духоўнасці”, накіраваны на вывучэнне асаблівасцей рэгіёна, з’яўляецца найлепшым сродкам у фарміраванні пачуцця патрыятызму сучаснай моладзі, выхаванні духоўных каштоўнасцей, гонару за сваю вялікую і малую радзіму.

**Спіс літаратуры**

1. Программа непрерывного воспитания детей и учащейся молодежи в

Республике Беларусь на 2011-2015 годы. (Постановление Министерства

образования Республики Беларусь от 24.05.2011 №16).

1. Гарэцкі, М. Развагі і думкі / М. Гарэцкі // Беларуская літаратура XIX–пачатку XX ст.: хрэстаматыя крытычных артыкулаў. — Мінск, 1978. — 256 с.
2. Методические аспекты совершенствования воспитательной работы в шестой школьный день // Зб. нармат. дак. Мін-ва адукацыі Рэсп. Беларусь.- 2008.- №21.- С.11-54. 3. Бесова М.А., Старовойтова Т.А. Шестой школьный день- день игры, познания, труда, общения.-Мозырь: ООО ИД “Белый ветер”, 2009.
3. Буткевич, В. В. Гражданское воспитание детей и учащейся молодежи: пособие для рук. учреждений образования, педагогов, классных руководителей и студентов / В. В. Буткевич. — Минск: НИО, 2007.

**Дадатак 1**

**МАДЭЛЬ ПА РЭАЛІЗАЦЫІ ПРАЕКТА**

**“Карані нашай духоўнасці”**

**Дадатак 2**

**Мадэль педагагічнай дзейнасці кіраўніка праекта**

**“Карані нашай духоўнасці” дзяржаўнай установы адукацыі**

**“Галавінская сярэдняя школа”**

**Чырковай А.М.**

**Сістэматызацыя**

**Апрацоўка інфармацыі**

**Складанне даследчых праектаў**

**Збор інфармацыі**

**Абарона праетаў на навукова-практычнай** **канферэнцыі**

**Работа аб’яднання па інтарэсах“Спадчына”**

**Метады і прыёмы:**

**краязнаўчыя хвілінкі, завочныя экспедыцыі, тыдзень бел. мовы …**

**Выкарыстанне РК**

**на ўроках беларускай мовы**

**Удзел у школьных, раённых, абласных і рэспубліканскіх конкурсах фальклору**

**Супастаўленне**

**РК з вучэбнай**

**праграмай**

**РК сродак павышэння матывацыі на вывучэнне роднай мовы**

**Выкарыстанне РК на ўроках беларускай літаратуры**

**Прадстаўленне РК на класных і інфармацыйных гадзінах у школе**

**Дадатак 3**

**Сцэнарый гульні “Памярла наша Мальвіна”**

**Абсталяванне:** сцэна, упрыгожаная, як сялянская хата, услон, посцілка і абрус,іконы,гасцінцы для калядоўшчыкаў.

**Дзеючыя асобы: Мальвіна**, **муж мальвіны, гаспадар, гаспадыня, поп, дзяк, калядоўшчыкі.**

|  |  |
| --- | --- |
| **Жанчына:**  *(з гуртам за дзвярыма)* | Пусціце “Мальвіну” згуляць! |
| **Гаспадар:***(разам гаспадыняю)* | Заходзьце! |
| **Калядоўшчыкі:** *(Адчыніўшы дзверы, калядоўшчыкі адразу пачынаюць спяваць)* | Памярла наша Мальвіна, ужо скончылася любоў.  *(Мальвіна кладзецца на ўслон, абыгрываючы яго як труну, і рабіла выгляд памерлай)* |
| **Мальвіна:** | Ручкі к сэрцу палажыла, грудзь накрылі кісяёй.  (*Родзічы накрываюць яе посцілкай ці абрусам. Затым да нябожчыцы падыходзілі бліжэй поп і дзяк з кадзілам і пачыналі адпяванне)* |
| **Поп і дзяк:** | Прыйшлі поп з дзякамі, кадзяліцу прыняслі.  Громка пеўчая запела, на кладбішча паняслі. |
| *(Адна з жанчын абрывае песню і заходзіцца галашэннем на ўсю хату. Чатыры калядоўшчыкі (мужчыны) падымаюць лаву з нябожчыцай, нясуць яе ў кут хаты да іконы, абыгрываючы ўмоўна могілкі.)* | |
| **Калядоўшчыкі:** | Прынасілі на кладбішча - застагнала ўся зямля: “У-у-у-у-у!” Душа з гроба атвячала: |
| **Мальвіна:** | “Падыдзі, мілы, сюда. Падыдзі, мілы, пабліжы, бліжы к гробу маяму, памаліся Богу ўсердна,  Вараці душу маю” |
| **Калядоўшчыкі:** *(Спяваюць)* | Памаліцца Богу можна, вараціць душу нельзя.  *(Калядоўшчыкі падымаюць лаву з нябожчыцай, каб несці на могілкі. Мальвіна звальваецца з лавы, адбываецца ажыўленне.)* |
| **Калядоўшчыкі:** | *Адбыўся цуд, паважаныя гаспадары, у Вашай хаце ажыла наша Мальвіна, ажыве і прырода ў гэтым годзе і будзе чыстай. Будзе добры ураджай у Вас, ды і ў нас , што мы калядавалі ў Вас. А калі пачастуеце чым-небудзь, будзе ў Вас заўсёды хлеб і квас.* |
| **Гаспадыня:** | Частую білінамі і аладкамі, каб быў квасок ў нас поўнымі кадкамі, і каўбаскі вам дамо, каб было шмат хлеба і расло зярно. |
| **Гаспадар:** | Частую Вас мядком, каб карова была поўна малаком. |
| **Калядоўшчыкі:** | Дзякуй, дзякуй вам, панове, хопіць нас ужо частаваць. Вельмі вам за ўсё мы ўдзячны, будзем пець вам і скакаць. |
| **Калядоўшчыкі:** | А ў нашага гаспадара вумная жана, |
| **Гаспадыня:** | Не завідуйце яму хлопцы, дасць бог і Вам. |
| **Калядоўшчыкі:***(хлопцы)* | Пахадзі, пахадзі, дзядзька Іван каля печкі, пашукай, дзядзька і нам панечкі. |
| **Гаспадар:** | Пахаджу, пахаджу каля печкі, пагляжу, пагляжу я там панечкі. Пакажу я вам дзяўчыну красную. Яе губы, як маліны. |
| **Калядоўшчыкі:** | Няхай маліна добра ў Вас расце! |
| **Гаспадыня:** | Яе шчочкі, як наліўныя яблычкі! |
| **Калядоўшчыкі:** | Няхай ваш сад цвіце і наліваецца! |
| **Гаспадар:** | А якія доўгія ў дочкі валасы! |
| **Калядоўшчыкі:** | Дык няхай тады жа ўлетку жыта спелае не баіцца вашае касы! Яшчэ раз дзякуй Вам, паважаныя гаспадары, у наступным годзе прыхадзіце к нам “Мальвіну” гуляць. Будзем пець і танцаваць, ураджаю добрага клікаць. |

**Дадатак 4**

**Сцэнарый свята “Куменне”**

**Сцэна 1**

***(На сцэну па чарзе выходзяць сямейныя пары , размаўляюць)***

**Ганна:** Мікола, ты сала ўзяў?

**Мікола:** Во прычапілася! Я да кумачкі да сваёй сала забудуся ўзяці?! А ты цыбулі на градзе навыдзірала?

**Ганна:** Навыдзірала! Кум Васілёк любіць цыбулю!

**Мікола:** А памыла хоць ?

**Ганна:** Ты што, стары, зусім ужо?

**Мікола:** (у зал) Васільку можна было і не мыць. Нечага на маё заглядацца, калі сваё ёсць.

**Васіль:** Акуліна, чаго чуць сунешся?

**Акуліна:** Чаго? Чаго? Казала ж, Васіль, памажы цеста мясіць, дык не ж, усё сама.

**Васіль:** Дык ты ж сама казала, бульбу падзяўбі бульбу падзяўбі да абеда, а то пасля куміцца пойдзем, ну дык я і дзяўбаў.

**Акуліна:** Бачыла я як ты дзяўбаў - языком з Міколам праз агароджу. А ты мясі, мясі, Акуліна, хоць лопні. На хоць кошык паднясі з гатовымі пірагамі.

**Сцэна 2**

***(Сустракаюцца Ганна, Мікола , Васіль і Акуліна. Цалуюцца, абнімаюцца)***

**Мікола:** Добры дзень, кумочкі. Акуліначка піражкоў напякла? Ай, да пірагі твае ўдалыя.

**Акуліна:** А як жа, кумочак, напякла. Як жа на куменне ды без пірагоў?

**Васіль:** А нука ж, даставай цыбульку, Ганначка, на тваім гародзе самая ўдалая цыбулька, салодкая!

**Мікола:** Ідзіка ты, Васіль, дапамажы сваёй Акуліне кошык разбіраць. ***(У той час з іншых бакоў падыходзяць яшчэ людзі, таксама кумы і проста сябры, дамаўляюцца разам куміцца, каб весялей было.Садзяцца, раскладаюць стравы на адзін абрус)***

**Вольга:** Я яечню прынясла, што паспела, працавала ў полі да апошняй гадзіны.

**Матвей:** Стаўце квасок, сцюдзёненькі!

**Вольга:** Хутка ўжо, хлопцы касіць пойдзеце!

**Матвей:** Так! Старыя кажуць, што калі святы Пётра ў косы звоніць, а святы Паўла граблі робіць.

**Мікіта**: Касіць пойдзем, нікуды не дзенемся, вы зараз хутка са стала касіце ежу, а то зараз дождж прыпусціць пагуляць не паспеем ды паспяваць.

**Васіль:** Ды кумачак на арэлях пакалыхаць *(шчыпае дзяўчыну, а тая войкае)*

**Наталля:** Дождж – гэта добра. Кажуць, калі на Пятра дождж прыпусціць – жыта будзе, як хвошч.

**Піліп:** Дык сапраўды, хопіць ужо смакаваць пірагі ды сала. Уставайце, пагуляем, паспяваем.

***(усе устаюць, збіраюць кашулі, адстаюляюць убок . Усе кумы становяцца насупраць кумачак і спяваюць.*)**

**Хто ідзе?**

**Кум да кумы!**

**Што нясе?**

**Куль саламы!**

**А ў тым куле, куле**

**Чаравічкі куме, куме.**

**А ў тым куле, куле**

**Чаравічкі куме, куме.**

**Для кумы!**

**Для кумы!**

***(Кукуе зязюля, усе сціхаюць, слухаюць.)***

**Ганна:** Чуеце? Зязюля кукуе?

**Усе:** Ага. Ну дак што?

**Аксіння:** Як што? Калі зязюля будзе кукаваць на Пятра – восень харошая, а калі на Пятра – лета доўгае, снег не хутка выпадзе.

**Матвей:** А як жа, няхай і лета і восень добрыя будуць, толькі давайце ўжо хутчэй у гульню якую-небудзь пагуляем.

**Усе:** Давайце! А ў што гуляць будзем?

**Мікола:** Давайце куму адгадваць!

**Ганна:** (піхае яго) Цэлы год чакаў, каб куму пашчупаць, от зараза. *(згаджаецца)*Ну, добра, давайце!

**Гульня “Шукаць куму”**

**Раман:** Ну хопіць ужо, давайце ў “Фанты” .

**Усе:** Давайце!

**Раман:** Хто будзе фант?

**Яўген:** Ты сказаў, дак ты і фант.

**Гульня “Фанты”**

**Песня**

Пяюць мужчыны:

Кума, мая кумачка , дзе жывеш?

Чаму ж мяне ў госцікі не завеш?

Пяюць жанчыны:

Ці ты, куме, розуму пытаеш?

А вунь мая хатачка, ля вады,

З высокага дзераўца, з лебяды.

Яшчэ к таму сенечкі прыпляту,

З харошага дзераўца, з асату.

Тады цябе ў госцікі пазаву.

Як свежае рыбачкі навару.

А свежая рыбачка – акунёк.

А любенькі госцічак – мой кумок.

***(Грыміць гром, пачынаецца дождж, усе хутка збіраюцца, развітваюцца і бягуць дахаты)***

**Дадатак 5**

**Сцэнарый казкі-легенды “Дзеўкіна гора”**

**Сцэна 1**

Унучка: (просіць) Бабуля, пагуляй са мной!

Бабуля: адчапіся не бачыш я працую (сядзіць нешта вяжа).

Унучка: Ну, бабуля, зрабі мне хоць зайчыка. (Бабуля згаджаецца, робіць зайчыка з платочка, жартуе з ёй, унучка пужаецца, смяецца і пачынае з ім гуляць, стаміўшыся зноў пачынае) Бабуля, а , бабуля, раскажы мне казку!

Бабуля: Казку дык казку, слухай. Жыў-быў пан і была ўяго дачка – бальшая ўжо дзеўка, нявеста. **Сцэна 2**

*(На сцэне багатая сям’я: пан, яго жонка і дачка)*

Дачка: Пайду я гуляць да суседзяў.

Бацька і маці: (*разам*) Ідзі, донечка, пагуляй.

**Сцэна 3**

*(на сцэне бедная сям’я: бацька, маці і дачка)\*

Дачка пана: Добры дзень, я да сяброўкі сваёй Волечкі прыйшла пагуляць.

Бацька: Праходзь, калі ласка, толькі пачаставаць цябе няма чым, гора-гора жыць у свеце.

Дачка пана: Гора? А чаму ж гора?

Жонка: Да тое, што есці ў нас няма чаго і хата зусім развальваецца.

**Сцэна 4**

Дачка: Мала, тата я там гуляла ў падругі, а яны кажуць: “Ой, гора-гора жыць у свеце”.

Пан: Во што, мая дзеўка, то ж ім і гора, што яны бедныя, у іх няма чаго есці, дак ім і гора.

Маці: А ў нас жа піць і есці ўсяго хапае.

Дачка: Не, гэта не гора, я пайду сабе гора шукаць.

Тата і мамка: Вой, донечка, што ж ты робіш, як жа ты пойдзеш гора шукаць?

Дачка: Не, пайду гора шукаць!

Пан: Ну раз ты так вырашыла дам я табе кучара. (*заве кучара*)

Кучар: Я тут, пане!

Пан: Пасадзі ты яе і вязі-павазі, штоб яна знала, якое яно гора.

Дачка: (*штырхае кучара*) Я паеду сама.

**Сцэна 5**

Бабуля (расказвае далей) Во едзе, едзе дзеўка і прыехала ў такі горад, дзе ўсе людзі вымерлі. Даехала, а сярод горада стаіць дом.

Дачка: (думае) Ага, гэта дом як у майго таткі, зайду я ў гэты дом.

Бабуля: Зайшла яна ў дом, а ў гэтым доме ляжыць пан умершы, а ў пана на грудзях ляжыць кніжка. Калі хто гэту кніжку прачытае, то пан прачнецца і будуць яны жыць-пажываць і дабра нажываць. Дзеўка паглядзела на тую кніжку, коней тых пакінула, а сама села кніжку чытаць. Чытала кніжку тры гады, не спала ні дзень ні ноч. Прачытала, засталося ёй толькі тры лісцікі.

Дачка: (глядзіць у вакно, а якісь дзядзька вызе сваю дачку ў той горад). Куды, дзядзька, вязеш?

Дзядзька: Колькі я яе не лячыў, куды не ездзіў, нідзе не вылечыў. Во, ўвёз у гэты горад, штоб памерла яна.

Дачка: Дык завязі да мяне, я яе вылечу. (*Дачка вылечыла дзяўчыну, тая прачнулася*)

Дзяўчына: Давай будзем сяброўкамі?

Дачка: Давай! Толькі вось я стамілася вельмі дапамажы мне кнігу дачытаць, тры лісцікі засталося, ты два прачытай, а апошні не чапай я сама дачытаю, а я пакуль адпачну.*(Дзяўчына чытае кнігу, два лісцікі прачытала)*

Дзяўчына: Дачытаю я і апошні лісцік, няхай мая сяброўка яшчэ адпачне.

*(Прачынаецца малады пан)*

Малады пан: Якая прыгажуня ў маёй хаце! А можа ты за мяне замуж пойдзеш.

Дзяўчына: Так, я выйду за цябе замуж! (*Дачка пана прачынаецца цягне рукі да пана, але ўжо позна*)

Бабуля: Пан прачнуўся, да тую ўзяў, якую яна вылечыла, а тая, што тры гады чытала, засталася ў служанкі.

**Дадатак 6**

**Тэзісы даследчай работы “Песенная спадчына вёскі Галавінцы”**

Галавінцы маюць вельмі вялікую песенную спадчыну. Шырокай папулярнасцю ў былыя гады карыстаўся хор калгаса імя Варашылава. Хор быў створаны вясной 1951 года. З таго часу і па апошні дзень існавання ім кіраваў калгасны рахункавод Уладзімір Васільевіч Валатоўскі. Склад хора за кароткі час узрос ад 4 да 47 чалавек. Гэта былі радавыя калгаснікі, сельская інтэлігенцыя. У рэпертуары хора было звыш за 100 песень савецкіх кампазітараў, рускіх і беларускіх народных песень.

Большая частка песень адпавадала патрабаванням таго часу. Уздым калектыўнай гаспадаркі, аднаўленне краіны ў пасляваенныя часы. У склад хора ўваходзілі не толькі сталыя людзі, але і моладзь. Некаторыя з іх сталі вельмі каштоўнымі інфарматарамі зараз. Дзякуючы ім захаваліся не менш каштоўныя запісы песень з рэпертуара былой капэлы. Запіс быў зроблены прыкладна 37 гадоў таму, на бабінны магнітафон. Але магчымасці сучаснай тэхнікі дазволілі апрацаваць запіс і зрабіць камп’ютэрны варыянт.

У выніку плённай працы кіраўніка харавой капэлы Уладзіміра Васільевіча Валатоўскага і яе ўдзельнікаў было атрымана шмат ўзнагарод рознай ступені, у конкурсах займалі ў асноўным першыя месцы, што пацвярджаецца шматлікай колькасцю дыпломаў.

**Вельмі значным дасягненнем харавой капэлы было тое, што яна ўдзельнічала ў конкурсе мастацкай самадзейнасці ў 1959 годзе ў Маскве, дзе прысутнічаў І.В. Сталін. У выніку гэтага конкурса харавая капэла была ўзнагароджана дыпломам І ступені за высокае выканаўчае майстэрства.**

**Валатоўскі Ул. В. цесна супрацоўнічаў з выдатным кампазітарам Р. Шырмам, з якім вёў перапіску.**

**Дадатак 7**

*Абъяднанне па інтарэсах “Спадчына” разам з вучоным фалькларыстам Новак Валянцінай Станіславаўнай і загадчыкам аддзела адукацыі Гомельскага раёна Багданец Ірынай Іванаўнай. ІІ фальклорны фестываль Гомельскага раёна “Шануйце спадчыну сваю”, 2011 год*

**

*“Спадчына”*

*і Валатоўскі М.У.*

*(інфарматар, жыхар вёскі Галавінцы).*

**

*.*

*Члены гуртка “Спадчына” праводзяць віктарыну з малодшымі школьнікамі.*

*Пазакласнае мерапрыемства “Свята беларускай гульні”*



*Вялікі даследчы матэрыял быў прадстаўлены ў рабоце “Сем цудаў маёй малой радзімы. Гэтая работа лягла ў аснову нашай асабістай кнігі*

*“ Сем цудаў вёскі Галавінцы”. Яна створана з дапамогай настаўнікаў працоўнага навучання, беларускай і рускай мовы, бібліятэкара школы, вышыўка на вокладцы і афармленне старонак – вучні 9-11 класаў. Зараз наша цуда-кніга вандруе па Беларусі, яе можна ўбачыць на выставах у розных бібліятэках нашай краіны.*



**Звычай “Парыць свах” на вяселлі**



*в. Галавінцы 1950 год. Госці выйшлі на вуліцу, рыхтуюцца “парыць” свах.*

2



*Вёска Галавінцы 1950 год. У цэнтры ражаныя маладыя, гарманіст і госці ідуць за свахамі.*



*На рацэ Іпуць. Вёска Галавінцы. 7 жніўня 1993 года. Свах завозяць прама ў ваду, вывернулі з тачкі “коні” “папарылі” іх венікам з рачной травы .*

**

*“Коні” вязуць свах і дактароў на калёсах да калодзезя з вадой 1997г.*




*Выступленне аб’яднання па інтарэсах”Спадчына”, свята “Куменне”*




*Удзел у раённым фестывалі “Ад прадзедаў спакон вякоў”, 2014 год*

*Пісьмо, адрасаванае кіраўніку харавой капэлы і яго ўдзельнікам ад Р. Шырмы.*



*Харавая капэла імя Варашылава.*

*Кіраўнік хора Валатоўскі Уладзімір Васільевіч**Васільевіч*



*Збор музычных твораў з подпісам*

*Р.Шырмы*

****

КlPAYнIK ГУРТКД "СПАД~ЫНА" АЛЕНА МIКАЛАЕУНА ~ЫPKOBA I СТАРШдКЛАСНIКI У ЭТНдГРАФI~НЫМ КУТКУ школы ца зборам экспанатау, паглыбле- та пераможцам раённага кон­

на вывучаюць гiсторыю роднага курсу.

краю. У MHOriM дзякуючы гэтаму Галавiнская школа i стала сёле-

- здоровье", включающей дни здоровья, еженедельные часы футбола, работу спортзалов до

**Дадатак 8**

**Інфармацыя пра колькасць жыхароў вёскі Галавінцы Гомельскага раёна, удзельнікаў праекта “Карані нашай духоўнасці”**

**Узровень выхаванасці вучняў дзяржаўнай установы адукацыі “Галавінская сярэдняя школа”**